Meral Akşener

Meral Akşener (née Gürer,  ; 18 Tîrmeh 1956) siyasetmedar, mamoste, dîroknas û akademîsyenek tirk e ku damezrîner û serokê niha yê Partiya Baş (İYİ Partî) ye.

Akşener yekem car di hilbijartinên giştî yên 1995 û 1999an de wek parlementerê Partiya Rêya Rast (DYP) ket parlamenê û di hikûmeta koalîsyonê ya ku Necmettîn Erbakan di navbera salên 1996-1997an de ava kiribû de wezîra navxweyî kir. Ji hevjînê xwe yê koalîsyonê bêbawer bû, wê di peymana leşkerî ya 1997 de rolek sereke di hilweşandina hukûmeta xwe de lîst.

Akşener di hilbijartinên giştî yên 2007, 2011 û Hezîrana 2015an de wek parlementera Partiya Tevgera Neteweperest (MHP) ketibû meclîsê û di navbera 2007-2015an de cîgirê serokê Meclisa Mezin bû. Piştî aloziyên di navbera wê û serokê MHPê Devlet Bahçelî, ji bo hilbijartinên giştî yên Mijdara 2015an wek parlamenter nehat destnîşankirin. Di sala 2016an de li dijî Bahçeli di nava partiyê de pêşengiya komeke mixalefetê kir. Di 25ê cotmeha 2017an de ji MHPê cuda bû û Partiya Baş a ku serokatiya wê dike ava kir. Ew ji bo hilbijartinên 2018an berbijara serokatiyê ya partiyê bû. Akşener di siyaseta Tirkiyê de mixalefeteke sereke ye û ji aliyê çavdêrên navneteweyî ve wek "xanima hesinî" hatiye binavkirin.

 Jîyan 

Meral Akşener di 18ê Tîrmeha 1956an de li taxa Gündoğu ya Îzmîtê ya Kocaeliyê ji dayik bû. Bavê wê Tahir Ömer û diya wê Sıddıka tirkên Balkan ên ji Makedonya û Trakyayê ne û di nav sed hezaran de bûn ku di sala 1923 de ji Yewnanistanê derketin û li Tirkiyeyê bi cih bûn. Bav û kalan wê ji gundê Büyükkadı ne, ku yek ji çend gundên tirkmenên Elewî yên Diyarbekirê ye û koçî Balkanan kiribûn.

Li Zanîngeha Stembolê belgeya dîrokatî xwend û li Enstîtuya Zanistên Civakî ya Zanîngeha Mermereyê xwendina xwe ya lîsansê qedand û doktoraya xwe di dîrokatî wergirt. Paşê beriya ku bikeve siyasetê li Zanîngeha Yıldız Teknîkê, Zanîngeha Kocaeliyê û Zanîngeha Mermereyê wek mamoste xebitî.

 Çavkanî 

Kategorî:Endamên Parlamena Tirkiyeyê ya 20an
Kategorî:Endamên Parlamena Tirkiyeyê ya 23an
Kategorî:Endamên Parlamena Tirkiyeyê ya 24an
Kategorî:Endamên Parlamena Tirkiyeyê ya 25an
Kategorî:Endamên Parlamena Tirkiyeyê ya 21ê
Kategorî:Mirovên zindî
Kategorî:Parlamenterên Stembolê